ଚଣ୍ଡିଗଡ଼ : ପଞ୍ଜାବ ବିଷାକ୍ତ ମଦ ମୃତ୍ୟୁ ଘଟଣାର ସିବିଆଇ ଓ ପ୍ରବର୍ତନ ନିର୍ଦ୍ଦେଶାଳୟ(ଇଡି) ଦ୍ୱାରା ତଦନ୍ତ କରାଯିବାକୁ କଂଗ୍ରେସର ଦୁଇଜଣ ରାଜ୍ୟସଭା ସାଂସଦ ଦାବି କରିଛନ୍ତି। ପଞ୍ଜାବରେ ବିଷାକ୍ତ ମଦ୍ୟପାନ କରି ୧୦୮ଜଣ ଲୋକ ପ୍ରାଣ ହରାଇଛନ୍ତି। ସେହି ଦୁଇଜଣ ସାଂସଦ ହେଉଛନ୍ତି ପ୍ରତାପ ସିଂହ ବଜୱା ଓ ସାମସେର୍ ସିଂ ଡୁଲ୍ଲୋ।
ଅଫିସରମାନେ ମଧ୍ୟ ଏ ବିଷୟରେ ସଚେତନ ନାହାନ୍ତି। ସେମାନେ କହିଛନ୍ତି ସେହିସବୁ ବିଭାଗ ଗୁଡ଼ିକ ଦ୍ୱାରା ଯେ ନିରପେକ୍ଷ ତଦନ୍ତ କରାଯିବ ଏହା ସେମାନେ ବିଶ୍ୱାସ କରୁନାହାନ୍ତି। ଗତ କିଛିଦିନ ହେଲା ବିଭିନ୍ନ ଜିଲ୍ଲାରେ ଏସଂକ୍ରାନ୍ତରେ ଏଫ୍ଆଇଆର୍ମାନ ରୁଜୁ ହୋଇଥିବା ସତ୍ତ୍ବେ ପ୍ରକୃତ ଅପରାଧୀମାନଙ୍କ ବିରୁଦ୍ଧରେ ଏପର୍ଯ୍ୟନ୍ତ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇ ନାହିଁ ବୋଲି ଦୁଇ ସାଂସଦ କହିଛନ୍ତି।
